ᱪᱮᱱᱱᱟᱭ ᱮᱜᱽᱢᱳᱨ-ᱛᱤᱨᱩᱱᱮᱞᱵᱷᱮᱞᱤ ᱵᱚᱱᱫᱮ ᱵᱷᱟᱨᱚᱛ ᱮᱠᱥᱯᱨᱮᱥ

᱒᱐᱖᱖᱕/᱒᱐᱖᱖᱖ ᱪᱮᱱᱱᱟᱭ ᱮᱜᱽᱢᱳᱨ - ᱛᱤᱨᱩᱱᱮᱞᱵᱷᱮᱞᱤ ᱵᱚᱱᱫᱮ ᱵᱷᱟᱨᱚᱛ ᱮᱠᱥᱯᱨᱮᱥ (ᱱᱮᱞᱞᱟᱭ ᱵᱚᱱᱫᱮ ᱵᱷᱟᱨᱚᱛ ᱮᱠᱥᱯᱨᱮᱥ ᱧᱩᱛᱩᱢ ᱛᱮ ᱦᱚᱸ ᱵᱟᱰᱟᱭᱚᱜᱼᱟ) ᱫᱚ ᱥᱤᱧᱚᱛ ᱨᱮᱱᱟᱜ ᱒᱘ ᱟᱱᱟᱜ ᱵᱚᱱᱫᱮ ᱵᱷᱟᱨᱚᱛ ᱮᱠᱥᱯᱨᱮᱥ ᱴᱨᱮᱱ ᱠᱟᱱᱟ, ᱡᱟᱦᱟᱸ ᱫᱚ ᱪᱮᱱᱱᱟᱭ, ᱵᱷᱤᱞᱞᱩᱯᱩᱨᱚᱢ, ᱛᱤᱨᱩᱪᱤᱨᱟᱯᱚᱞᱞᱤ, ᱰᱤᱸᱰᱤᱜᱩᱞ, ᱢᱟᱫᱩᱨᱟᱭ, ᱵᱤᱨᱩᱫᱷᱩᱱᱚᱜᱚᱨ ᱥᱚᱦᱚᱨ ᱠᱚ ᱡᱚᱲᱟᱣ ᱠᱟᱛᱮ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱮ ᱪᱟᱞᱟᱜ ᱠᱟᱱᱟ ᱟᱨ ᱛᱤᱨᱩᱱᱮᱞᱵᱷᱮᱞᱤ ᱨᱮ ᱢᱩᱪᱟᱹᱫᱚᱜ ᱠᱟᱱᱟ ᱾ ᱱᱚᱣᱟ ᱴᱨᱮᱱ ᱫᱚ ᱒᱔ ᱥᱮᱯᱴᱮᱢᱵᱚᱨ ᱒᱐᱒᱓ ᱨᱮ ᱢᱟᱨᱟᱝ ᱢᱚᱱᱛᱨᱤ ᱱᱚᱨᱮᱱᱫᱨᱚ ᱢᱳᱫᱤ ᱫᱚ ᱱᱟᱶᱟ ᱫᱤᱞᱞᱤ ᱠᱷᱚᱱ ᱵᱷᱤᱰᱤᱭᱳ ᱠᱚᱱᱯᱷᱮᱨᱮᱱᱥ ᱦᱚᱛᱮᱛᱮᱭ ᱩᱰᱷᱟᱹᱣ ᱥᱟᱹᱜᱩᱱ ᱠᱮᱫᱼᱟ ᱾

ᱢᱤᱫ ᱧᱮᱱᱮᱞ
ᱱᱚᱣᱟ ᱴᱨᱮᱱ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱦᱚᱛᱮᱛᱮ ᱪᱟᱞᱟᱜ ᱠᱟᱱᱟ, ᱡᱟᱦᱟᱸ ᱫᱚ ᱪᱮᱱᱱᱟᱭ ᱮᱜᱽᱢᱳᱨ, ᱛᱟᱢᱵᱚᱨᱚᱢ, ᱵᱷᱤᱞᱞᱩᱯᱩᱨᱚᱢ ᱡᱚᱸᱠᱥᱚᱱ, ᱛᱤᱨᱩᱪᱤᱨᱟᱯᱚᱞᱞᱤ ᱡᱚᱸᱠᱥᱚᱱ, ᱰᱤᱸᱰᱤᱜᱩᱞ ᱡᱚᱸᱠᱥᱚᱱ, ᱢᱟᱫᱩᱨᱟᱭ ᱡᱚᱸᱠᱥᱚᱱ, ᱵᱤᱨᱩᱫᱷᱩᱱᱚᱜᱚᱨ ᱡᱚᱸᱠᱥᱚᱱ ᱟᱨ ᱛᱤᱨᱩᱱᱮᱞᱵᱷᱮᱞᱤ ᱡᱚᱸᱠᱥᱚᱱ ᱥᱟᱶ ᱡᱚᱲᱟᱣ ᱟᱠᱟᱱᱟ ᱾ ᱱᱤᱛᱚᱜ ᱱᱚᱣᱟ ᱫᱚ ᱦᱟᱯᱛᱟ ᱨᱮ ᱖ ᱢᱟᱦᱟᱸ ᱴᱨᱮᱱ ᱮᱞ ᱒᱐᱖᱖᱕/᱒᱐᱖᱖᱖ ᱥᱟᱶᱛᱮ ᱥᱮᱱᱚᱜᱼᱟ ᱾

ᱨᱮᱠ ᱠᱚ
ᱱᱚᱶᱟ ᱫᱚ ᱒᱖ ᱟᱱᱟᱜ ᱫᱚᱥᱟᱨ ᱯᱤᱲᱦᱤ ᱟᱨ ᱑᱔ ᱟᱱᱟᱜ ᱢᱤᱱᱤ ᱵᱚᱱᱫᱮ ᱵᱷᱟᱨᱚᱛ ᱒.᱐ ᱮᱠᱥᱯᱨᱮᱥ ᱴᱨᱮᱱ ᱠᱟᱱᱟ ᱾ ᱡᱟᱦᱟᱸ ᱫᱚ ᱢᱮᱠ ᱤᱱ ᱤᱱᱰᱤᱭᱟ ᱤᱫᱤ ᱛᱮ ᱯᱮᱨᱟᱢᱵᱩᱨ, ᱪᱮᱱᱱᱟᱭ ᱨᱮ ᱤᱱᱴᱤᱜᱨᱟᱞ ᱠᱚᱪ ᱯᱷᱮᱠᱴᱨᱤ ᱦᱚᱛᱮᱛᱮ ᱰᱤᱡᱟᱭᱤᱱ ᱟᱨ ᱵᱮᱱᱟᱣ ᱟᱠᱟᱱᱟ ᱾

ᱥᱮᱵᱟ
᱒᱐᱖᱖᱕/᱒᱐᱖᱖᱖ ᱪᱮᱱᱱᱟᱭ ᱮᱜᱽᱢᱳᱨ - ᱛᱤᱨᱩᱱᱮᱞᱵᱷᱮᱞᱤ ᱵᱚᱱᱫᱮ ᱵᱷᱟᱨᱚᱛ ᱮᱠᱥᱯᱨᱮᱥ ᱫᱚ ᱦᱟᱯᱛᱟ ᱨᱮ ᱖ ᱢᱟᱦᱟᱸ ᱪᱟᱞᱟᱜᱼᱟ, ᱡᱟᱦᱟᱸ ᱫᱚ ᱘᱓ ᱠᱤᱞᱚᱢᱤᱴᱚᱨ/ᱴᱟᱲᱟᱝ (᱕᱒ ᱢᱤᱞ/ᱴᱟᱲᱟᱝ) ᱨᱮᱱᱟᱜ ᱜᱷᱩᱸᱴ ᱥᱯᱤᱰ ᱥᱟᱶᱛᱮ ᱗ ᱴᱟᱲᱟᱝ ᱟᱨ ᱕᱐ ᱴᱤᱯᱤᱡ ᱨᱮ ᱖᱕᱐ ᱠᱤᱞᱚᱢᱤᱴᱚᱨ (᱔᱐᱐ ᱢᱤᱞ) ᱫᱷᱟᱹᱨᱤᱡ ᱪᱟᱞᱟᱜᱼᱟ ᱾ ᱡᱟᱹᱥᱛᱤ ᱠᱷᱚᱱ ᱡᱟᱹᱥᱛᱤ ᱫᱟᱣ ᱟᱠᱟᱱ ᱥᱯᱤᱰ ᱫᱚ ᱑᱑᱐ ᱠᱤᱞᱚᱢᱤᱴᱚᱨ/ᱴᱟᱲᱟᱝ (᱖᱘ ᱢᱤᱞ/ᱴᱟᱲᱟᱝ) ᱠᱟᱱᱟ ᱾

ᱜᱷᱚᱴᱚᱱ ᱠᱚ
᱔ ᱯᱷᱮᱵᱽᱨᱩᱣᱟᱨᱤ ᱒᱐᱒᱔ ᱨᱮ, ᱡᱚᱠᱷᱚᱱ ᱴᱨᱮᱱ ᱧᱤᱫᱟᱹ ᱑᱐:᱐᱘ ᱴᱟᱲᱟᱝ ᱨᱮ ᱱᱟᱨᱟᱭᱠᱤᱱᱟᱨᱩ ᱨᱮᱞᱣᱮ ᱥᱴᱮᱥᱚᱱ ᱨᱮ ᱥᱮᱴᱮᱨ ᱮᱱᱟ, ᱚᱱᱟ ᱛᱟᱭᱚᱢ ᱛᱩᱨᱩᱭ ᱜᱚᱴᱟᱝ ᱠᱚᱪ ᱨᱮᱱᱟᱜ ᱠᱮᱸᱪ ᱨᱮᱱᱟᱜ ᱡᱷᱚᱨᱠᱟ ᱠᱚ ᱨᱟᱹᱯᱩᱫ ᱮᱱᱟ,

ᱟᱨᱦᱚᱸ ᱧᱮᱞ ᱢᱮ
 ᱵᱚᱱᱫᱮ ᱵᱷᱟᱨᱚᱛ ᱮᱠᱥᱯᱨᱮᱥ
 ᱛᱮᱡᱟᱥ ᱮᱠᱥᱯᱨᱮᱥ
 ᱜᱟᱛᱤᱢᱟᱱ ᱮᱠᱥᱯᱨᱮᱥ
 ᱪᱮᱱᱱᱟᱭ ᱮᱜᱽᱢᱳᱨ ᱨᱮᱞᱣᱮ ᱥᱴᱮᱥᱚᱱ
 ᱛᱤᱨᱩᱱᱮᱞᱵᱷᱮᱞᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱱᱳᱴᱥ

ᱥᱟᱹᱠᱷᱭᱟᱹᱛ

ᱛᱷᱚᱠ:ᱵᱚᱱᱫᱮ ᱵᱷᱟᱨᱚᱛ ᱮᱠᱥᱯᱨᱮᱥ ᱴᱨᱮᱱ ᱠᱚ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱧᱩᱛᱩᱢᱟᱱ ᱯᱟᱥᱮᱱᱡᱚᱨ ᱴᱨᱮᱱ ᱠᱚ
ᱛᱷᱚᱠ:ᱥᱤᱧᱚᱛ ᱨᱮ ᱮᱠᱥᱯᱨᱮᱥ ᱴᱨᱮᱱ ᱠᱚ